ועדת העבודה, הרווחה והבריאות, כנסת 17, פרוטוקול מספר 140, 2007-01-15 11:00

משה שרוני: בוקר טוב, אני מתכבד לפתוח את הישיבה, הנושא:

משה שרוני: הצעת חוק עבודות הנוער [תיקון מס' 11] התשס"ז-2006.

דבורה אליעזר: בהמשך להליכי החקיקה ולהחלטות ממשלה שלפיהן חייבים להתאים את החקיקה ואת החקיקה האזרחית בפרט, למצב החירום שחל במדינה מכוח סעיף 38 לחוק יסוד הממשלה.

דבורה אליעזר: ומצב החירום חל מכוח החלטות כנסת שמתחדשות משנה לשנה.

דבורה אליעזר: ולפי העילה הזאת השר רשאי לתת היתר הן אם מיוחד והן אם כללי, במצב חירום בעבודות במשמרות גם אחרי השעה 23:00.

דבורה אליעזר: להזכירך, שעבודת לילה לצעירים, זאת אומרת, לנערים שמעל גיל 16 ועד גיל 18, עבודות לילה הוא פרק זמן שבין השעה 22:00 לבין השעה 06:00.

דבורה אליעזר: בדרך כלל ניתנים היתרים עד השעה 23:00, הסעיף הזה קובע שניתן לתת היתר לעבודת נערים אחרי השעה 23:00, אם יש מצב חירום כפי שאנחנו מכירים אותו מכוח סעיף 9(א).

דבורה אליעזר: אני חייבת לומר שגם כשיש מצב מיוחד בעורף וגם כשיש מצב של מלחמה כוללת, שר התמ"ת יכול לגייס עובדים בשטח המוכרז במצב חירום בעורף וגם בכל המדינה, אם מדובר במלחמה כוללת.

דבורה אליעזר: חוק שירות עבודה בשעת חירום מבטל את התחולה של חוק עבודת הנוער.

דבורה אליעזר: כאן אנחנו אומרים, גם אם השר מחליט שלא להחיל את פרק ד' לחוק שירות עבודה בשעת חירום, כי אולי השוק עושה את שלו והעובדים מגיעים למקומות העבודה ופיקוד העורף מאפשר לעובדים להגיע למקומות העבודה, למרות המצב המיוחד בעורף, אנחנו במקרה כזה ייתכן ויש מקום לפתוח את שיקול הדעת של המעסיק ואת --- הניהולית שלו בעניין הזה ולאפשר לו להעביד נערים בלילה.

משה שרוני: או-קיי.

משה שרוני: יש משהו למחלקה המשפטית להגיד משהו בנושא הזה?

דוברת: אין לי מה להוסיף מעבר למה שהיא אמרה.

דבורה אליעזר: כן, אנחנו כשהוצאנו את התסקיר, התייעצנו עם המועצה לנוער --- אז זה היה לפני התיקון לפקודת המשטרה והתיקון לחוק שירות העבודה בשעת החירום.

דבורה אליעזר: התיקון הזה קובע ששר התמ"ת הוא יכול להחליט על החלת פרק ד' לחוק שירות העבודה בשעת חירום, קרי: לגייס עובדים לעבודה גם במצב שיש אסון המוני.

יעקב דארין: או-קיי.

יעקב דארין: שאלה נוספת, לפי סעיף 26 לחוק עבודת הנוער, מדובר כשההיתרים לפי 2 (א) או (ב) יכולים להיות כלליים או מיוחדים.

יעקב דארין: עכשיו לפי ההיתרים הכלליים שאני ראיתי שהוצאו לאחרונה מכוח סעיף 25, יש בהיתרים האלה הגבלות מסוימות.

יעקב דארין: כלומר, למשל שיום העבודה לא יעלה על כך וכך שעות, או תנאי רווחה מסוימים שמסופקים לעובדים.

יעקב דארין: השאלה שלי, האם גם בהיתרים המיוחדים יש את אותם ---

יונה קידר: בהחלט, זה אותו דבר.

יונה קידר: כל היתר יהיה לו אותו דבר, אותם סעיפים, אותן הגבלות.

יעקב דארין: אני חשבתי שאולי רצוי להוסיף בסיפא של הסעיף שהיתר לפי, יינתן אם לדעת השר הובטחו תנאים לשמירת רווחתו ובריאותו של הצעיר.

יונה קידר: אין בעיה.

דבורה מזרחי: אין לנו בעיה, אני רק רוצה להזכיר שהפסקה הזאת מוזכרת בפן של מתן היתרים לעבודה באומנות.

דבורה מזרחי: ולמה זה מוזכר שם, כיוון שהפרק הזה של החוק הוא נלקח מהאמנה 79 לארגון הבינלאומי שקובע את הפסקה הזאת רק בנושא של האומנות ולא בעילות האחרות כמו --- אז רק לתשומת לבכם שאנחנו באמת ---

משה שרוני: כן, אבל אנחנו רוצים להבטיח את אותם התנאים.

גיל רובינשטיין: אנחנו תומכים.

אלי זרחין: אנחנו תומכים בהצעת החוק הזאת, רק אנחנו רוצים שוב להזכיר שמדובר היום על נערים נגיד בני 17 לדוגמה.

אלי זרחין: למזלם של הנערים של משרד התמ"ת לא עושה שום אכיפה.

אלי זרחין: כמעט 40 אחוזים מהעולים בגיל תיכון עובדים.

אלי זרחין: רוב העבודות הן מלצרות באולמות והעבודה מסתיימת שם לפעמים ב-2:00, ב-3:00 בלילה ובדיסקוטים.

משה שרוני: צריכים לחשוב על תיקון החוק.

משה שרוני: תודה רבה, הישיבה נעולה.